டெக்காமெத்தில்சிருக்கோனோசின் டைகுளோரைடு

டெக்காமெத்தில்சிருக்கோனோசின் டைகுளோரைடு (Decamethylzirconocene dichloride) என்பது Cp*2ZrCl2 என்ற பொது மூலக்கூற்று வாய்ப்பாட்டால் விவரிக்கப்படும் ஒரு கரிமசிருக்கோனியம் சேர்மம் ஆகும். இவ்வாய்ப்பாட்டிலுள்ள Cp*  என்பது C5(CH3)5 என்ற ஓர் அலகைக் குறிக்கும். பெண்டாமெத்தில்சைக்ளோபெண்டாட்டையீனிலிருந்து வழிப்பெறுதியாக இச்சேர்மம் பெறப்படுகிறது. வெண்மை நிறத்துடன் காற்றில் நிலைப்புத் தன்மை கொண்டதாக காணப்படும் டெக்காமெத்தில்சிருக்கோனோசின் டைகுளோரைடு முனைவற்ற கரைப்பான்களான பென்சீன், கார்பன் டெட்ராகுளோரைடு, டை எத்தில் ஈதர் போன்றவற்றில் கரையும். இந்த ஒருங்கிணைவுச் சேர்மம் விரிவான ஆராய்ச்சிக்கு உட்பட்டதாகும். டைநைட்ரசன் ஒருங்கிணைவு [Cp*2Zr]2(N2)3). போன்ற பல ஒருங்கிணைவுச் சேர்மங்கள் தயாரிப்பதற்கான முன்னோடிச் சேர்மமாக இது பயன்படுகிறது. எத்திலீன் மற்றும் புரோப்பிலீன் சேர்மங்களின் பலபடியாக்கல் வினைகளுக்கு இதுவொரு முன்வினையூக்கியாக பயன்படுத்தப்படுகிறது.

மேலும் படிக்க

மேற்கோள்கள் 

கரிமசிர்க்கோனியம் சேர்மங்கள்
குளோரைடுகள்
மெட்டலோசீன்கள்
உலோக ஆலைடுகள்
குளோரோ ஒருங்கிணைவுச் சேர்மங்கள்